ბუენოს-აირესის მეტროპოლიტენი

thumb
ბუენოს-აირესის მეტროპოლიტენი — არგენტინის დედაქალაქ ბუენოს-აირესის მიწისქვეშა ტრანსპორტის სისტემა. პირველი მეტროსადგურის გახსნა 1913 წელს მოხდა, რაც თავის მხრივ პირველი იყო არა მხოლოდ არგენტინაში, არამედ მთელს სამხრეთ ნახევარსფეროში. მეტროს პირველი განვითარება 20-იანი წლებიდან დაიწყო და მეორე მსოფლიო ომამდე გასტანა, ამის შემდეგ მეტროს განვითარება წყდება და მხოლოდ 1990-იან წლებშიღა განახლდება გაფართოებითი სამუშაოები, როდესაც 4 ხაზი ემატება. 
ბუენოს-აირესის მეტროპოლიტენი ქვეყანაში ერთად-ერთი მეტროსისტემაა, მიუხედავად ამისა, ქალაქ კარდობას მეტროს პროექტი უკვე დამუშავებულია და მომავალში არგენტინას მეორე მეტროპოლიტენი შეემატება.

 ისტორია 
პირველი ხაზი 1913 წლის 1 დეკემბერს გაიხსნა - რაც თავის მხრივ პირველია არა მხოლოდ სამხრეთ ამერიკაში, არამედ, მთელს ესპანურად მოლაპარაკე სამხრეთ ნახევარსფეროში. პირველი ოციოდე წლის განმავლობაში მეტროსისტემა დიდი სისწრაფით ვითარდებოდა, მეორე მსოფლიო ომის შემდეგ კი მეტროს განვითარება თითქმის შეწყდა. თავდაპირველად მეტროს ხაზებს სხვადასხვა კომპანია ფლობდა; მეტროს სრული ნაციონალიზება 1930-იანების ბოლოსღა მოხდა ბუენოს-აირესის სატრანსპორტო კორპორაციის მიერ, რომელიც 1952 წელს ბუენოს-აირესის გენერალურ ადმინისტრაციად გადაკეთდა. 1963 წელს ადმინისტრაცია კომპანია Subterráneos de Buenos Aires მფლობელობაში გადავიდა, ხოლო 1994 წელს კომპანია Metrovías S.A-მ მოახდინა მეტროს საკუთრებაში მოქცევა.

 ხაზები 
თანამედროვე მეტროპოლიტენი ექვს ხაზს მოიცავს, რომელთაც A" "B", "C", "D" "E" და "H" ეწოდება. ხაზები სქემაზე სხვადასხვა ფერით არის მოცემული. ხაზების საერთო სიგრძეა 52 კმ. ქალაქს მსუბუქი მეტროს ერთი ხაზიც ემსახურება E2. დღიური მგზავრთა ნაკადი 1.3 მლნ ადამიანია. უქმეებზე მეტროპოლიტენს ხშირად მატარებლების რაოდენობა არც კი ყოფნის. მეტროს გაფართოებაზე მუშაობა უკვე მიმდინარეობს და 2011 წლისთვის ხაზების საერთო სიგრძე 97 კმ-ს მიაღწევს.
მგზავრობის ღირებულება 0.31 აშშ დოლარის ექვივალენტია, რაც უფრო იაფია, ვიდრე საქალაქო ავტობუსის ბილეთი. მეტროში გამოიყენება ბარათები, სადაც თანხაა დარიცხული. 
მეტრო მუშაობს 5:00-დან 22:45-მდე, და ყოველ 3-6 მოძრაობს.

ბუენოს-აირესის მეტროს ხაზები ხაზი ფერი გახსნა მარშრუტი ბოლო გაჩერებები სიგრძე /კმ სადგურთა რაოდენობა მგზავრები დღიურად ხაზი Aცისფერი 1913 Plaza de Mayo-Plaza Miserere Plaza de Mayo-Carabobo 8.5 16 190,000 ხაზი Bწითელი 1930 Federico Lacroze-Callao L. N. Alem-de Los Incas/Parque Chas 10.2 15 345,000 ხაზი Cლურჯი 1934 Plaza Constitución-Diagonal Norte Plaza Constitución-Retiro 4.5 9 278,000 ხაზი Dმწვანე 1937 Catedral-Tribunales Catedral-Congreso de Tucumán 11.0 16 385,000 ხაზი Eიისფერი 1944 Plaza Constitución-Gral. Urquiza Plaza de los Virreyes-Bolívar 9.6 15 104,000 ხაზი F*შვინდისფერი ოფიციალური გახსნის დღე უცნობია Plaza Constitución-Plaza Italia** * 8.6** 13** * ხაზი G*ნარინჯი ოფიციალური გახსნის დღე უცნობია Retiro-Cid Campeador** * 7.3** 11** * ხაზი Hყვითელი 2007 Once-Caseros Once-Caseros 3.4 5 10,000 I ხაზი*მდოგვისფერი ოფიციალური გახსნის დღე უცნობია Plaza Italia-Parque Chacabuco** * 6.6** 9** * <small>* დაგეგმილი ხაზები
** Anexo I from the law 670.


 იხილეთ აგრეთვე 
 მეტროპოლიტენების სია

 რესურსები ინტერნეტში 
 http://www.metrovias.com.ar/
 Subterráneos de Buenos Aires (ესპანურად)
 მეტროპოლიტენი საიტზე UrbanRail.Net
 საუკეთესო არაოფიციალური საიტი, ესპანურად
 Subte de Buenos Aires 

კატეგორია:მეტროპოლიტენი
კატეგორია:ბუენოს-აირესი